**MATEMATIKA**

Pozdravljeni učenci. Hvala, da ste se mi oglasili – čisto vsi. Z nekaterimi smo se slišali in videli v videokonferenci. Tisti, ki se niste uspeli prijaviti, nič hudega. Ponovno se bomo poskusili slišati in videti v **torek, 7. 4. 2020 ob 10.00**. V prilogi vam še enkrat pošiljam tudi navodila za dostop do videokonference. Nekje si jih zapišite. Ta teden vam bom pošiljala po dnevih. Napišite mi, kako vam je boljše: da vam pošiljam po dnevih, ali vam skupaj pošljem za cel teden? Gremo, akcija – ponedeljek je pred vami.

**6. 4. 2020 – ENOTE ZA MERJENJE PLOŠČINE**

Pripravite si zvezek, pisalo in geotrikotnik. Sproti pišite in rišite v zvezek, kot vam priporočam.

»Zapis v zvezek«: **ENOTE ZA MERJENJE PLOŠČINE**

Nekatere enote za merjenje ploščine že poznate: kvadratni meter (m2), kvadratni decimeter (dm2), kvadratni centimeter (cm2) in kvadratni milimeter (mm2).

»Zapišite, kaj vse izražamo oz. merimo v kvadratnih metrih (m2) (še vsaj tri primere in mi pošljite na mail)«

1. V kvadratnih metrih (m2) izražamo:
* velikosti stanovanj,
* …….
* …….
* …….
1. Narišite kvadrat s stranico 10 cm, kvadrat s stranico 1 cm in kvadrat s stranico 1 mm. Lepo jih pobarvajte in označite kot vidite na spodnji sliki. Če imate možnost, izdelajte model kvadratnega metra (dolžina stranice kvadrata je 1 m) v naravni velikosti. Uporabite papir od reklam, ali se znajdite kako drugače(»pošljite slike«).



1. Ko pretvarjamo med sosednjimi ploščinskimi enotami, množimo ali delimo s 100. To vidimo tudi na pomanjšanih slikah.



1. V zemljiški knjigi (*Prosi starše ali pa vprašaj strica GOOGLA, naj ti pove, kaj je zemljiška knjiga*) najdemo enoti za merjenje ploščine **ar (a)** in **hektar (ha).** Pri navedbi ploščin držav pa običajno uporabljamo enoto **kvadratni kilometer (km2).** (Več o tem vam bom povedala na videokonferenci, v torek, 7. 4. 2020 ob 10.00)
2. »Zapis v zvezek«:

**1 ar je ploščina kvadrata z dolžino stranice 10 metrov.**

**1 a = 100 m2**

**1 hektar je ploščina kvadrata z dolžino stranice 100 metrov.**

**1 ha = 10 000 m2 = 100 a**

Poglej še skico:

 

**1 kvadratni kilometer je ploščina kvadrata z dolžino stranice 1 km = 1000 m.**

**1 km2 = 1 000 000 m2 = 100 ha.**

1. Poglejmo si nalogo. »Nalogo in račune prepišite v zvezek.«

V zemljiški knjigi ima družina Mlakar zapisane velikosti zemljišč. Njihovo posestvo sestavlja 5 a njiv in 2 ha travnikov. Koliko arov meri njihovo posestvo?

Njive: 5 a

Travniki: 2 ha = 200 a.

Seštejmo: 200 a + 5 a = 205 a.

1. »Prepis v zvezek«:

**Osnovna enota za merjenje ploščine je kvadratni meter (m2). To je ploščina kvadrata z dolžino stranice 1 meter. Enote za merjenje ploščine so še kvadratni milimeter (mm2), kvadratni centimeter (cm2), kvadratni decimeter (dm2), ar (a), hektar (ha) in kvadratni kilometer (km2).**

1. Posredujem vam povezavo do internetne strani e - ucbeniki. CTRL + klik na spodnjo povezavo

 <https://eucbeniki.sio.si/matematika6/533/index.html>

Delali boste v svojem tempu. Začnete na strani **356** (vas vrže takoj na to stran) in delate do vključno strani **357**. Rešujte na računalnik na teh straneh, hkrati preverjajte rešitve. Počasi preberite, glejte namige – zelo lepo je razloženo, ne bojte se klikati, raziskujte,…

**Če boste kaj slikali, mi poslikano pošljite na moj e-naslov še danes ali pa v torek, če gre.**

To je za danes vse. Upam, da ni bilo preveč.

… in čim manj utrujajte starše …. Vprašajte mene… in se vidimo in slišimo jutri. Jutri pošljem tudi navodila za torek.

jana.dovnik@gmail.com